არაოფიციალური თარგმანი

**საქართველო: გაეროს ექსპერტების ვიზიტი  კორპორაციებსა და ბიზნესს საწარმოებში ადამიანის უფლებების კუთხით არსებული მდგომარეობის შეფასების მიზნით**

ჟენევა (29 მარტი, 2019) – 3-დან 12 აპრილამდე საქართველოში შედგება გაეროს სამუშაო ჯგუფის პირველი ვიზიტი, რომელიც ბიზნესის და ადამიანის უფლებების საკითხებზე მუშაობს. ვიზიტის  მიზანია  ადამიანის უფლებებთან მიმართებით ბიზნეს ოპერაციების უარყოფითი გავლენის იდენტიფიცირება, პრევენცია და რეაგირება.

 „ადამიანის უფლებათა დაცვის 2018-2020 ეროვნულ სამოქმედო გეგმაში კონკრეტული თავის შეტანა, რომელიც ბიზნესსა და ადამიანის უფლებებს ეხება, მიუთითებს მთავრობის მიერ აღებულ ვალდებულებაზე ხელი შეუწყოს  ადამიანის უფლებების მიმართ პატივისცემაზე დაფუძნებული  კორპორაციული კულტურის დანერგვას.  ჩვენ მოუთმენლად ველოდებით შევიტყოთ, თუ რა კონკრეტული ნაბიჯები იქნა გადადგმული თანმიმდევრული პოლიტიკის შესამუშავებლად ამ კუთხით და როგორ ხდება ნაკისრი  ვალდებულებების განხორცილება“, განაცხადა სამუშაო ჯგუფის თავმჯდომარემ და დელეგაციის წევრმა ბატონმა სურია დევამ.

„ჩვენ დიდ ყურადღებას დავუთმობთ  იმ ადამიანებისა და თემთა მდგომარეობას, რომლებიც განსაკუთრებით მოწყვლადი არიან ბიზნესის მხრიდან მათი უფლებების დარღვევების კუთხით, ასევე ისეთ სფეროებს, როგორიცაა ბუნებრივი წიაღისეულის  მოპოვება, ფართომასშტაბიანი სამშენებლო და ტურისტული პროექტები“, დაამატა ბატონმა დევამ.

გაეროს ექსპერტები შეისწავლიან თუ როგორ ახორციელებენ საქართველოს მთავრობა და ბიზენს კომპანიები ადამიანის უფლებების კუთხით ნაკისრ შესაბამის ვალდებულებებს და იმ პასუხისმგებლობებს, რომლებიც განსაზღვრულია ბიზნესისა და ადამიანის უფლებების შესახებ გაეროს სახელმძღანელო პრინციპების შესაბამისად.  ხსენებული პრინციპები წარმოადგენს ავტორიტეტულ ჩარჩოს, რომლის მიზანი არ არის მხოლოდ ადამიანის უფლებებთან მიმართებით ბიზნეს კომპანიების საქმიანობის უარყოფითი ზეგავლენის ფაქტების გამოვლენა, პრევენცია ან შემსუბუქება, არამედ მსხვერპლთა დაცვის ეფექტიანი  მექანიზმების უზრუნველყოფა.

 „ფრიად მისასალმებელია, რომ მთავრობამ ჩვენ მოგვიწვია და იმედი გვაქვს, რომ ეს ხელს შეუწყობს როგორც ქვეყნის მთავრობის, ასევე კომპანიების მხრიდან ქვეყანაში ადამიანის უფლებების ხელშეწყობას  საერთაშორისო კანონმდებლობისა და სტანდარტების შესაბამისად“, განაცხადა ქალბატონმა ელზბიეტა კარსკამ, სამუშაო ჯგუფის თავმჯდომარის მოადგილემ, რომელიც ამავდროულად დელეგაციის შემადგენლობაშია.

 „გარდა იმისა, რომ გვექნება კონსტრუქციული დიალოგი სხვადასხვა სამინისტროებსა და სამთავრობო უწყებებთან, ჩვენ ასევე შევხვდებით სამოქალაქო სექტორის წარმომადგენლებს, უფლებადამცველებსა და პროფკავშირებს. გავმართავთ შეხვედრებს ბიზნესკომპანიებსა და სხვადასხვა დარგობრივ ასოციაცებთან“, განაცხადა მან.

საქართველოში ვიზიტის განმავლობაში ექსპერტები გამართავენ შეხვედრებს თბილისში, ასევე იმერეთის რეგიონსა და აჭარის ავტონომიურ რესპუბლიკაში.

მისიის დასასრულს, 12 აპრილს, პარასკევს, 13:00 საათზე, ექსპერტები გამართავენ **პრეს კონფერენციას,** რომლის დროსაც წარადგენენ ვიზიტის პირველად შედეგებს. პრეს  კონფერენცია გაიმართება თბილისში, სასტუმრო Courtyard Marriot-ში(მისამართი: რუსთაველის გამზირი #13)    და მასზე დასწრება ექსკლუზიურად ჟურნალისტებს შეეძლებათ.

2020 წლის ივნისში სამუშაო ჯგუფი ადამიანის უფლებათა საბჭოს წარუდგენს  საბოლოო ანგარიშს  და შესაბამის რეკომენდაციებს.

<დასასრული>

*ადამიანის უფლებებისა და ტრანსნაციონალური კორპორაციების და სხვა ბიზნეს საწარმოების საკითხების შესახებ სამუშაო ჯგუფი შეიქმნა 2011 წლის ივნისში გაეროს ადამიანის უფლებათა საბჭოს  გადაწყვეტილების საფუძველზე. მისი ამჟამინდელი წევრები არიან: ბ-ნი სურია დევა(თავმჯდომარე), ქ-ნი ელზბიეტა კარსკა(თავმჯდომარის მოადგილე), ბ-ნი გიტუ მიუგაი, ბ-ნი დანტე პესცე და ქ-ნი ანიტა რამასასტრი.*

სამუშაო ჯგუფი წარმოადგენს ადამიანის უფლებათა საბჭოს სპეციალური პროცედურების ნაწილს. სპეციალური პროცედურები - გაერთიანებული ერების ადამიანის უფლებათა სისტემაში დამოუკიდებელი ექსპერტებისაგან შემდგარი ყველაზე დიდი ორგანოს ზოგადი სახელია, რომელიც საბჭოს დამოუკიდებელი მონიტორინგის მექანიზმია ადამიანის უფლებათა კუთხით.  კონკრეტული მანდატის მქონე სპეციალური პროცედურები წარმოადგენენ  ადამიანის უფლებათა საბჭოს მიერ დანიშნული ექსპერტებს, რომლებიც სწავლობენ კონკრეტულ ქვეყანაში არსებულ სიტუაციის ან თემატურ საკითხებს მთელი მსოფლიოს მაშტაბით. დამოუკიდებელი ექსპერტები არ არიან გაეროს თანამშრომლები და  მოქმედებენ მთავრობისაგან ან ნებისმიერი ორგანიზაციისაგან  დამოუკიდებლად.   ისინი  ინდივიდიალური მანდატის ფარგლებში მოქმედებენ და არ იღებენ ხელფასს.

გაეროს სახელმძღვანელო პრინციპები ბიზნესისა და ადამიანის უფლებების შესახებ, რომელიც გაეროს  ადამიანის უფლებათა საბჭომ ერთხმად მიიღო 2011 წელს (17/4 რეზოლუციით) წარმოადგენს  ავტორიტეტულ  გლობალურ სტანდარტთა კრებულს ბიზნესის კონტექსტში ადამიანის უფლებების დაცვის კუთხით  და განსაზღვრავს რა მოლოდინი არსებობს ამ კუთხით მთავრობის და კომპანიების მხრიდან  ბიზნეს აქტივობის შედეგად დამდგარი უფლებრივი საკითხების გავლენების დადგენისა  და პრევენციის მიზნით.

*UN Human Rights, country page –* [*Georgia*](https://www.ohchr.org/en/countries/enacaregion/pages/geindex.aspx)

*დამატებითი ინფორმაციისა და* ***მედიასთან დაკავშირებულ საკითხებზე*** *გთხოვთ მიმართოთ სამუშაო ჯგუფის სამდივნოს:*

*საქართველოში (ვიზიტის განმავლობაში):  ტელ: +995 599 570 786 (**wg-business@ohchr.org**)*

*ჟენევაში  +44 22 928 8863; e-mail:* *wg-business@ohchr.org*

*მედიასთან დაკავშირებულ  საკითხებთან რომლებიც გაეროს სხვა დამოუკიდებელ ექსპერტებს ეხება გთხოვთ დაუკავშირდეთ ჯერემი ლოურენს: UN Human Rights – Media Unit (+41 22 917 9383 /* *jlaurence@ohchr.org**)*